
Félrefordulás és félrefordítás (Kosztolányi Dezső: Péter)

Pályamunkánkban Kosztolányi Dezső 1932-ben írt, Péter című novellájának értelmezésére teszünk kísérletet. Dolgozatunk első részében röviden érintjük a Tengerszem-kötet recepcióját; szó esik a novellák esztétikai értékének korábbi megítéléséről (kanonizáció) és interpretatív megközelítési lehetőségeiről.A dolgozat második, elemző részében a cselekményszövést, a karakterek megformáltságát, az elbeszélés-technikát és szövegmetaforika kiépítésében ugyancsak szerepet játszó motívumhálót és mitologikus utalásrendszert tesszük vizsgálat tárgyává; valamint egy új, keresztény interpretációs lehetőségre is felhívjuk a figyelmet.



